電腦本質上就係能夠大量噉儲起同快速處理數據嘅系統，好多時都收埋咗好多重要資訊－例如係個人嘅儲蓄戶口嘅密碼，或者一間企業內部有關研發緊嗰件產品嘅詳情嘅資料...呀噉。有好多人都有誘因想傷害或者偷呢啲資訊，例如黑客可能會想偷啲人嘅儲蓄戶口密碼，又或者有啲企業可能會想破壞競爭對手嘅研發數據，令自己喺競爭當中得到優勢。